open-index/open-wikipedia-markdown huggingface dataset:
Særforbundenes Fellesorganisasjon

**Særforbundenes Fellesorganisasjon** (**SFF**) er en medlemsbasert interesseorganisasjon for særforbund som er tilsluttet Norges idrettsforbund og olympiske og paralympiske komité. Organisasjonen ble stiftet 17. november 2009.

Stiftelsen av SFF var et ledd i utviklingen av det idrettspolitiske samarbeidet mellom særforbundene og et tiltak for å legge bedre til rette for gode rammevilkår for særforbundene. Organisasjonens oppgaver er å ivareta medlemmenes felles interesser i idrettspolitiske og administrative saker.

52 av de 55 særforbundene som er tilsluttet Norges idrettsforbund og olympiske og paralympiske komité, er også medlemmer av SFF.

**Medlemsforbund:**
Norges Ake-, Bob-, og Skeletonforbund | Norges Amerikanske Idretters forbund | Norges Badmintonforbund | Norges Bandyforbund | Norges Basketballforbund | Norges Bedriftsidrettsforbund | Norges Biljardforbund | Norges Bokseforbund | Norges Bordtennisforbund | Norges Bowlingforbund | Norges Brettforbund | Norges Bryteforbund | Norges Bueskytterforbund | Norges Castingforbund | Norges Cricketforbund | Norges Curlingforbund | Norges Cykleforbund | Norges Danseforbund | Norges Dykkeforbund | Norges Fekteforbund | Norges Fleridrettsforbund | Norges Fotballforbund | Norges Friidrettforbund | Norges Functional Fitnessforbund | Norges Golfforbund | Norges Gymnastikk- og Turnforbund | Norges Håndballforbund | Norges Ishockeyforbund | Norges Judoforbund | Norges Kampsportforbund | Norges Kickboxing forbund | Norges Klatreforbund | Norges Luftsportforbund | Norges Motorsportforbund | Norges Orienteringforbund | Norges Roforbund | Norges Rygbyforbund | Norges Rytterforbund | Norges Seilforbund | Norges Skiforbund | Norges Skiskytterforbund | Norges Skøyteforbund | Norges Softball og Baseball Forbund | Norges Sportsskytterforbund | Norges Squashforbund | Norges Studentidrettsforbund | Norges Styrkeløftforbund | Norges Svømmeforbund | Norges Tennis- og Padelforbund | Norges Triatlonforbund | Norges Vannski- og Wakeboard forbund | Norges Vektløfterforbund

## Referanser


## Eksterne lenker

*
Republikkens forsamling (Portugal)

**Republikkens forsamling** (portugisisk: Assembleia da República)  er Portugals parlament og består av ett kammer. Forsamlingen består av 230 representanter og møtes i *[[Palácio de São Bento]]* i Lisboa. 

Representantene velges i 22 valgdistrikter (tilsvarende Portugals 18 distrikter, i tillegg til ett for hver av de to autonome regionene, og to for portugisere bosatt utenlands) for perioder på fire år. Portugal har forholdstallsvalg, der mandatfordelingen følger D'Hondts metode. Det er stor forskjell i størrelsen på valgdistriktene; og Lisboa-distriktet velger 48 representanter til parlamentet mens Portalegres to.

*Assembleia da República* ledes av en president, som vanligvis kommer fra den største partigruppen. Dette er det nest høyeste offentlige verv i Portugal etter presidenten, og forsamlingens president vil overta vervet som Portugals president midlertidig dersom presidenten skulle falle fra eller av andre grunner ikke kan fungere i sitt embete. 

Siden 2015 har Eduardo Ferro Rodrigues vært president.
## Eksterne lenker
*
Belgia under Paralympiske sommerleker 1960

**[[Belgia]]** deltok med tre utøvere i **[[Paralympiske sommerleker 1960]]** i Roma, Italia. Laget tok tre medaljer og kom på 14.-plass på medaljestatistikken under lekene.

## Medaljevinnerne

## Se også
* Belgia ved de paralympiske leker
* Belgia under Sommer-OL 1960

## Eksterne lenker
* Resultater hos paralympic.org
Tohuvabohu

**Tohuvabohu** (hebraisk: תהו־ובהו, *tohu-wa-vohu*, «øde og tom», «formløs og tom») er et uttrykk som benyttes i skapelsesberetningen i 1. Mosebok i Bibelen, og som i omgangsspråket på en rekke språk betyr noe slikt som «svært kaotisk».  

Bibelen begynner med setningen *«Bereshith bara elohim et hashamajim v’et ha'arez, v’ha'arez hajtah tohu vavohu&nbsp;...»* (1. Mosebok 1,2: I begynnelsen skapte Gud himmelen og jorden. Jorden var øde og tom, ...). Den riktige utlegning av uttrykket kan ha betydning for spørsmålet om 1. Mosebok gjenspeiler den jødiske og den kristne forestilling om at verden er skapt av Gud fra intet («øde og tom» trekker kanskje i den retning) eller skapt/organisert av en eller flere guder ut av et fullstendig kaos («formløs og tom» trekker kanskje i den retning). 

Andre gamle skapelsesberetninger fra Midtøsten, både sumeriske, babylonske og egyptiske, handler om at verden mer organiseres enn skapes, mens jødisk og kristen skapelseslære - som ikke bare støtter seg til 1. Moseboks klart allegoriske beskrivelse - går ut på at Gud skapte alt fra intet.
Chen Mingshu

**Chen Mingshu** (kinesisk: 陈铭枢, pinyin: *Chén Míngshū*; født 15. oktober 1889 i Beihai i Kina, død 15. mai 1965 i Beijing) var en kinesisk  general og politiker. Han ble uteksaminert fra Militærakademiet i Baoding og deltok i Nordekspedisjonen. Han var en kort stund statsminister etter at Chiang Kai-shek trådte tilbake i desember 1931. Han delton i slaget om Shanghai i 1932, og forsvarte byen mot japanerne. 

Han var en av hovedlederne for Fujianopprøret og Det produktive folkeparti, og flyktet etter nederlaget til Hongkong. I 1948 ble han med i Kuomintangs revolusjonære komites stående komite. Etter at Folkerepublikken Kina ble grunnlagt satt han i de stående komiteer til Det kinesiske folks politisk rådgivende konferanse og Den nasjonale folkekongressen.

Han ble tvunget ut av politikken under Anti-høyre-kampanjen i 1957.

## Eksterne lenker
* 
* Chen Mingshu hos Rulers.org
Bjørgtjønna

**Bjørgtjønna** er et tjern beliggende ved Stadsbygd i Indre Fosen kommune. Det har et areal på  og har utløp mot sør til Valsåa, ei sideelv til Prestelva. Omgivelsene domineres av myr og skogsområder. 

Øst for Bjørgtjønna ligger Svarttjønna. Tjernene forbindes med en bekk.

## Bjørgtjønna Turlag
I 2011 ble Bjørgtjønna Turlag startet som en drivkraft til å utvikle og skape mer aktivitet i og rundt tjernet. Det er blitt utplassert en sittebenk med bord, bålpanne og gapahuk.

Stadsbygd Sparebank, Noris og ITAB har er blant prosjektets sponsorer.

## Referanser




## Eksterne lenker
* Bjørgtjønna på Facebook
Vestfold idrettskrets

**Vestfold Idrettskrets** (**VIK**) (stiftet 1945) var et fellesorgan for all idrett innen Vestfold fylke.
VIK var et organisasjonsledd under Norges idrettsforbund og olympiske og paralympiske komité (NIF).

I VIK var det 420 idrettslag som er medlem av Idrettsforbundet, av disse var 69 fleridrettslag (som aktiviserer medlemmer i to eller flere idretter), 231 særidrettsklubber og 120 bedriftsidrettslag.

Vestfold Distriktslag for Idrett ble dannet sammen med 20 andre distriktslag i 1919. 
Etter sammenslåingen med Vestfold Arbeideridrettskrets ble *Vestfold idrettskrets* dannet i 1945. Vestfold idrettskrets og Telemark Idrettskrets ble slått sammen til Vestfold og Telemark Idrettskrets i 2020.

## Kretsens ledere
* Jens Ytterbøe, Sandefjord TIF (1945–1946)
* Eugen Hanssen, Tønsbergs TF (1946–1950)
* Ole Kokvold, Sandefjord TIF (1951–1954)
* Karl Sletsjøe, Larvik TIF (1955–1960)
* Arne Thoresen, Sandefjord BK (1961–1968)
* Knut E. Larsen, Spk Falk (1969–1972)
* Ebba Lund Hansen, Tønsbergs TF (1972–1977)
* , Eik IF (1977–1985)
* Terje Molaug, Esso (1985–1988)
* Brit Andresen, Sandar IL (1988–1991)
* Aage Sletsjøe, Stavern og Brunlanes Rideklubb (1991–2002)
* Håkon Andersen, Store Bergan IL (2002–2008)
* Cecilie Lund, Tjølling IF (2008–2011)
* Rolf Gunnar Haagensen,  (2011–2016)
* Trude Halvorsen,  (2016)
* Rune André Huseby, Sandar IL (2016–2019)

## Referanser


## Kilder
* 

## Eksterne lenker
*
Nederland under Paralympiske sommerleker 1960

**[[Nederland]]** deltok med fem utøvere i **[[Paralympiske sommerleker 1960]]** i Roma, Italia. Troppen tok ni medaljer og kom på 8.-plass.
## Medaljevinnerne

## Se også
* Nederland ved de paralympiske leker
* Nederland under Sommer-OL 1960

## Eksterne lenker
* Resultater hos paralympic.org
Samuel Vazquez

**Samuel Vázquez** (født 3. mai 1984) er en puertoricansk friidrettsutøver, som konkurrerer i mellomdistanseløp. Han representerte Puerto Rico under Sommer-OL 2012, der han ble utslått i de innledende rundene på 1500 meter.

## Eksterne lenker
*
Brovaktalarm

**Brovaktalarm** (engelsk: *Bridge Navigation Watch Alarm System*, BNWAS) er en teknisk innretning som registrerer aktivitet på skipsbroen over et gitt tidsintervall. Brovaktalarmen skal passe på at de som har vakt på skipets bro ikke skal sovne eller være for lenge borte. BNWAS-systemet slås automatisk på når skipets autopilot er aktivert.

## IMOs krav
Den internasjonale sjøfartsorganisasjonen (IMO) – som er FNs organ for regulering av internasjonal skipsfart – har satt opp minimumskrav til brovaktalarmer som alle land som er medlem av IMO er forpliktet til å implementere.

Hva som trengs for å få en minimum godkjent BNWAS-løsning er basert på prinsippet om at det skal være tre faser av alarmer:

* Fase 1: Når skipets autopilot er slått på skal personell på broen hvert 3. til 12. minutt aktivt bekrefte i BNWAS-systemet at de er tilstede. (Båter i norsk kystfiske har krav om at man skal aktivert en fartsensor til båtens motor eller båtens GPS.) Dette gjøres ved å bevege en arm for en bevegelses sensor, trykke en kvitteringsknapp eller direkte trykke på BNWAS sentralen.
* Fase 2: Dersom ingen på broen har bekreftet tilstedeværelse i henhold til beskrivelsen i fase 1, skal det gå en alarm til kapteinens og styrmannens lugar. En av disse må da gå opp til broen og stenge av alarmen.
* Fase 3: Hvis hverken kapteinen eller styrmannen stenger alarmen innen en gitt tidsfrist, skal det gå alarm i oppholdsrom hvor det vanligvis er annet personell som jobber.

## Ikrafttredelse
IMO innførte kravene om installering av brovaktalarm trinnvis, i henhold til skipsstørrelse og skipstype:

*07.2011: Nybygg større enn 150 tonn
*07.2011: Alle passasjerskip
*07.2012: Alle skip over 3000 tonn
*07.2013: Alle skip mellom 500 og 3000 tonn
*07.2014: Alle skip mellom 150 og 500 tonn

## Utstyr
Minimum IMO-pakke for 150 tonn og opp er:

*1 stk Hovedenhet/Kontrollenhet
*2 stk alarmbuzzere for kaptein og styrmann.
*2 stk horn/sirene for oppholdsrom og andre steder hvor det normalt er personell.

Ved behov kan BNWAS-systemet utvides med:

*bevegelsessensorer på broen.
*valgpanel for hvor alarm nivå 2 skal gå.

## Norske forskrifter
I Norge er det innført flere forskrifter som spesifiserer hvilke fartøy som skal ha brovaktalarm, og hvilke krav brovaktalarmen skal innfri:

* Forskrift om konstruksjon, utstyr og drift av fiskefartøy med lengde 15 meter eller mer
* Forskrift om fiskefartøy med største lengde under 15 meter
* Forskrift om navigasjon og navigasjonshjelpemidler for skip og flyttbare innretninger

## Referanser


## Eksterne lenker
TuriStene

**TuriStene** fra Drammen ble startet i 1979 av Tor Coward og Espen Blattmann. Bandet ga ut sin første LP, *[[Hard valuta (album)|Hard valuta]]*, på plateselskapet Notabene Records i 1981. Samme år ble en av Norges første musikkvideoer av singelen «Fri» produsert av Norsk Film. Denne ble blant annet vist på pop-programmet Zikk Zakk på NRK. Daværende besetning var da Espen Blattmann - gitar og sang, Ove Nestaker - bass, Pete - trommer og Tor Coward - sang og gitar. Bandet ble oppløst 1982.

TuriStene startet opp igjen 2011 med Tore Nilsen som ny bassist. De har etter det hatt tre konserter på Union scene og Buddy med nye og gamle låter på reportoiret.

## Eksterne lenker
*
Chi-Rho

**Chi-Rho** kan sikte til: 
   
* Chi Rho, en grafisk figur og et av de tidligste kristogrammene.    
* Chi-Rho (album), et musikkalbum av Ole Børud.
Det produktive folkeparti

**Det produktive folkeparti** (kinesisk: 生产人民党) var et kortvarig venstreorientert politisk parti som ble dannet under Fujianopprøret i november 1933. Det ble dannet av offiserer fra den nasjonale revolusjonshærs 19, rutearme.  De var misfornøyd med Chiang Kai-sheks dominerende ledelse av både Kuomintang og Republikken Kina.  Partiets generalsekretær var Chen Mingshu.

Programmet bestod av antiimperialisme særlig rettet mot Japan, demokrati, nedkjempelse av Chiang og Kuomintangs høyrefløy, arbeider- og bønderstyre, landreform, og så videre.

Da opprøret brøt sammen i januar 1934 flyktet partiet til Hongkong der det oppløste seg selv.

## Referanser
Henning Dahl Holti

**Henning Dahl Holti** (født 15. november 1989) er en norsk stavhopper. Han har konkurrert for IL Ilar, Moelven IL og IK Tjalve. Henning Dahl Holti kommer fra Tana kommune i Finnmark. Han har norgesmesterskapet i stavhopp innendørs i 2009 og 2010, junior-NM i 2005, 2007, 2008 og 2009. Han har også deltatt i Nordisk mesterskap U-20 i 2005, European Yoth Olympic Festival (EYOF) i 2005, European league i 2009 og European Team Championships i 2010. 

## Personlige rekorder
* Stav 5,21 m
* 100 m 11,21 sek 
* lengde 6,63 m

## Referanser
Bartolini

**Bartolini** er etternavnet til blant andre:

* Domenico Bartolini (f. 1813, d. 1887), katolsk kardinal.
* Enzo Bartolini (f. 1914, d. 1998), italiensk roer som deltok i de olympiske leker 1936 i Berlin.
* Stefano Bartolini (f. 1952), italiensk statsviter og professor ved European University Institute.
Johan Nicolay Bruun

**Johan Nicolay Bruun** (født 22. januar 1865 i Trondhjem, død 15. februar 1937 samme sted) var en norsk banksjef, offentlig tjenestemann, sakfører og politiker (H). Han var varaordfører i Trondhjem for Odd Klingenberg i 1916.

Han var sønn av buntmakermester og handelsborger Johan Nicolay Bruun og hustru Agnethe Tandberg, som bodde og drev pelsvareforretning (I.N. Bruun) i Olav Tryggvasons gate (Strandgaten) i Trondhjem. Etter farens død i 1891 ble familiebedriften drevet videre av Johans brødre Fritz og Jacob.

Han tok artium ved Trondhjems katedralskole i 1884 og juridisk embedseksamen i 1889. Deretter var han edsvoren fullmektig og konstituert som fogd og sorenskriver i Alta. I 1892 begynte han å praktisere som sakfører i Trondhjem, også som forsvarer og aktor i straffesaker. Mens Hans Bauck var stortingsmann fra 1913 til 1915, var Bruun konstituert som byens finansborgermester. I 1918 ble Bruun direktør for de kommunale bedriftene, og i 1919 administrerende direktør i Trondhjems Realkreditbank. Han hadde verv i Den norske Bankforening og flere av byens banker og øvrige bedrifter.

Ved siden av sitt yrke hadde Bruun en rekke offentlige og private verv, blant annet som formann i Selskabet for Trondhjems Bys Vel, formann i rådet for Landslaget for Reiselivet i Norge, styreformann ved Det Kongelige Norske Videnskabers Selskabs Museum og formann i den kommunale komité for Olavsjubileet i 1930. Han var medlem av Trondhjem bystyre 1908–1926, medlem av formannskapet 1911–1917 og varaordfører i 1916. Allerede under oppholdet i Alta var han medlem av amtsformannskapet i Finnmark 1890–1891.

Han giftet seg første gang i 1893 med Alison Lyng, datter av kjøpmann Johan Daniel Lyng (den senere statsminister John Lyng var hennes nevø). De fikk to barn før ekteskapet ble oppløst i 1899. I 1901 giftet han seg på nytt med Kitty Lein, datter av kaptein i den trondhjemske brigade Johan Peter Lein. De fikk også to barn. Johan og Kitty bodde i samme bygård som Trondhjems Realkreditbank holdt til, i Søndre gate. Han døde av hjerteinfarkt etter noen tids sykdom i 1937, 72 år gammel, og ble bisatt fra Nidarosdomen til krematoriet og stedt til hvile på Domkirkegården.

Bruun ble utnevnt til ridder av 1. klasse av St. Olavs Orden i 1932 «for fortjenester av Trøndelagsutstillingen i 1930», og tildelt Kongens fortjenstmedalje i gull i 1925 for fortjenstfull offentlig virksomhet.

## Referanser
Sverre Jakob Alvsvåg

**Sverre Jakob Alvsvåg** (født 18. august 1961 i Bergen) er en norsk fysiker som jaktet på Higgs-bosonet. Etter  cand.scient. i 1987  startet han på et 4-årig NAVF-stipend som brakte ham til CERN i Sveits der han, som medlem i DELPHI-eksperimentet (DEtector with Lepton, Photon and Hadron Identification), utviklet måleinstrumenter for en av de fire detektorene i den nystartede Large Electron–Positron (LEP)-akseleratoren. Disse var i drift 1989–2000 og brukt i jakten på Higgs-bosonet. Alvsvåg mottok i 1992 en dr.scient. på avhandlingen «The Fastbus trigger modules for the SAT detector in the DELPHI experiment at LEP, CERN». Han mottok samme året Meltzerprisen 1992, på 30 000 kroner for yngre forskere.

## Utgivelser
* 

## Referanser
Vanwall

**Vanwall** var et britisk racingteam og Formel 1-konstruktør som konkurrerte på 1950-tallet. Vanwall vant det aller første konstruktørmesterskapet i .

Teamet ble grunnlagt av industrieieren og mangemillionæren Tony Vandervell, og var basert ved hans fabrikk i Acton i London. Vanwall startet med å kjøre modifiserte Ferrarier i løp utenfor verdensmesterskapet, og konstruerte sine første egne biler til Formel 1-sesongen 1954. Teamet fikk sin første seier i Storbritannias Grand Prix 1957, med Stirling Moss og Tony Brooks i en delt kjøring. Dette var første gang en britisk-konstruert bil vant et løp i Formel 1-verdensmesterskapet. Da Vanwall vant Formel 1s første konstruktørmesterskap i , endte Moss og Brooks sesongen på andre- og tredjeplass i førermesterskapet med tre seire hver. Tony Vandervells sviktende helse gjorde at 1958 ble den siste hele sesongen for teamet. De deltok i en håndfull løp i løpet av de neste årene, men sluttet med racing i 1961.

## Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv skrift indikerer *[[raskeste runde]]*)

**Noter til tabellen:**
*  - Konstruktørmesterskapet ble ikke utdelt før i -sesongen.
*  - Delt kjøring

## Eksterne lenker
* 
* Vanwall Cars - offisielt nettsted
Torfinn Langelid

**Torfinn Langelid** (født 18. november 1943) er en pensjonert, norsk statstjenestemann. Han er kjent for sitt arbeid med fengselsundervisning i Norge. 

Langelid arbeidet ved Statens utdanningskontor i Hordaland og som seniorrådgiver ved Fylkesmannen i Hordaland. Han har vært nasjonal koordinator for opplæring i norsk kriminalomsorg.

Langelid ble i 2012 utnevnt til ridder av 1. klasse av St. Olavs Orden. Han har også mottatt den finske Kriminalvårdens förtjänstmedalj og er tildelt «Outstanding international achievement award» fra California State University, San Bernardino.

## Utgivelser
* Torfinn Langelid og Terje Manger (red.): *Læring bak murene. Fengselsundervisningen i Norge*, Bergen: Fagbokforlaget, 2005. ISBN 978-82-450-0107-5. ISBN 82-450-0107-4

## Referanser
Lisbeth Myhre

**Lisbeth Myhre** (født 16. mars 1945) er en norsk organisasjons- og statstjenestekvinne. Hun er kjent for sitt arbeid for mennesker med sjeldne funksjonshemninger.

Myhre har arbeidet som fysiolog, vært amanuensis ved Institutt for farmakoterapi ved Universitetet i Oslo og avdelingssjef i Statens legemiddelkontroll. I 2002 ble hun avdelingsdirektør i Helsedirektoratet. Hun var medstifter og første leder i Norsk Forening for Osteogenesis Imperfecta. Fra 1984 til 1987 var hun leder i Funksjonshemmedes Fellesorganisasjon.

Myhre ble i 2012 utnevnt til ridder av 1. klasse av St. Olavs Orden for «betydelige innsats for mennesker med sjeldne funksjonshemninger.»

## Referanser
Peter Emil Kaland

**Peter Emil Kaland** (født 22. april 1942) er en norsk botaniker, som er professor ved Institutt for biologi ved Universitetet i Bergen. Han har særlig arbeidet med pollenanalyse, vegetasjonshistorie, kulturlandskap og lyngheilandskap.

Kaland er særlig kjent som prosjektleder for det tverrfaglige Lindåsprosjektet midt på 1970-tallet, og for arbeidet med Lyngheisenteret på Lygra ved Bergen.
Han ble i 2012 utnevnt til ridder av 1. klasse av St. Olavs Orden for sin «innsats for kystlandskapets verdier.»

## Referanser


## Eksterne lenker
* Kystlyngheiene i Norge - kunnskapsstatus og beskrivelse av 23 referanseområder
Ciarán O’Lionaird

**Ciarán O'Lionaird** (født 11. april 1988) er en irsk friidrettsutøver, som konkurrerer i mellomdistanseløp. Han representerte Irland under Sommer-OL 2012, der han ble utslått i de innledende rundene på 1500 meter.

## Referanser


## Eksterne lenker
*
Belal Mansoor Ali

**Belal Mansoor Ali** (født 1988 i Kenya) er en bahrainsk friidrettsutøver, som konkurrerer i mellomdistanseløp. Han representerte Bahrain under Sommer-OL 2012, der han ble nummer 10 på 1500 meter.

## Referanser


## Eksterne lenker
*
Mohamad Al-Garni

**Mohamad Al-Garni** (født 1992 i Marokko) er en qatarsk friidrettsutøver, som konkurrerer i mellomdistanseløp. Han representerte Qatar under Sommer-OL 2012, der han ble utslått i semifinalen på 1500 meter.

## Referanser


## Eksterne lenker
*
Helga Refsum

**Helga Margareta Refsum** (født 1963) er en norsk professor i medisin. Hun er en av landets mest siterte forskere.

## Medisinsk virke
Etter å ha tatt medisinsk embetseksamen i 1987 ved Universitetet i Bergen (UiB) forsket hun på cellegiften Metorexas bivirkninger og effekt på sykdom. Hun tok den medisinske doktorgraden ved UiB i 1991 med avhandlingen *Extracellular homocysteine as an indicator of methotrexate pharmacodynamics. Analytical methods, in vitro experiments, and clinical studies*. Hun vant Meltzerprisen for yngre forskere i 1994, for å ha utviklet en egen metode for analyse av aminosyren homocystein. Etter to år som førsteamanuensis ble hun i 1994 professor i farmakologi, og ble dermed landets yngste kvinnelige professor. Sammen med sin veileder Per Magne Ueland og Jørn Schneede etablerte hun i 1994 B12-stiftelsen ved Farmakologisk Institutt ved UiB. Stiftelsens formål er å forske på funksjonell mangel på vitamin B12.

Refsum ble i 1998 en av tre (sammen med Harald Stenmark og Stefan Krauss) i elitesatsingen fra Norges forskningsråd, den såkalte «toppforskningsgruppen». Gruppen ble videreført i 2002.  Hennes forskergruppe rapporterte i 1998 at folinsyre hjalp mot Alzheimers sykdom.

I 1999 ble Refsum valgt inn i Det Norske Videnskaps-Akademi. I 2005 meldte bladet Forskning at hun var Norges mest siterte kvinnelige forsker i tiden 1995–2005, med 1080 direkte siteringer. Året etter forlot hun Universitetet i Bergen. Hun har siden 2004 vært professor i ernæringsvitenskap ved Universitetet i Oslo, og siden 2007 vært assosiert (gjestende) professor ved Oxford University. Siden 2008 er hun medlem av European Food Safety Agency.  I 2010 rapporterte hun at cystein og fedme er sterkt koblet.

## Idrettskarriere
Refsum var flere ganger NM-vinner i stup på sent 1970-tall og tidlig 1980-tall, da hun representerte Bærum Stupklubb.
## Referanser
Farmington (New Mexico)

**Farmington** er en by i San Juan County i delstaten New Mexico i USA. I 2010 hadde byen et innbyggertall på 45 877, noe som gjør byen til den klart største byen i San Juan County etter befolkningstall. Farmington er en av bare tre byer som ligger i San Juan County. De to andre er Bloomfield som er en forstad til Farmington og den siste byen er Aztec. Farmington ligger rett ved elvene San Juan River, Animas River og La Plata River.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Four Corners Storytelling Festival 
* Gasbuggy Nuclear Test Site
Tour of Utah

**Tour of Utah** er et amerikansk etapperitt i landeveissykling for profesjonelle syklister. Rittet går i delstaten Utah i USA. Rittet er kategorisert 2.1 og er siden 2011 en del av UCI America Tour. 

## Vinnere

## Eksterne lenker
*
Phonero

**Phonero** er et tidligere selvstendig norsk teleselskap som nå er en del av Telia Norge AS og opererer som en av Telias merkevarer i Norge. Phonero ble etablert i 2008 og tilbyr telefoniløsninger til bedrifter og offentlig sektor. Selskapet har hovedkontor i Kristiansand og regionskontorer i Oslo, Stavanger, Bergen og Trondheim.

Phonero ble i november 2016 kjøpt opp av Telia Company, som en del av deres satsing på å være den desiderte utfordrer til Telenor på det norske telemarkedet.  Fra høsten 2017 benyttes Telia som leverandør av dekning. Phonero benyttet tidligere  Telenors mobilnett. 

Phonero var tidligere eid av Sveaas-kontrollerte Kistefos. Mobiltelefoniselskapet Phonero kjøpte i 2014 opp konkurrenten Ventelo, og hevder selv at de ble Telenors største utfordrer på bedriftsmarkedet ved at de ble tre ganger så store som før.

## Referanser


## Eksterne lenker
*
Helgelands fogderi

**Helgeland fogderi** *(Helgelands Fogderie)* var et fogderi som omfattet hele Helgeland i Nordlands amt. I nord grenset det til Salten fogderi og i sør til Namdalen fogderi. Det ble opprettet på midten av 1500-tallet og eksisterte til 1863 da det ble delt i Søndre og Nordre Helgelands fogderier. 

## Fogder
Liste over kjente fogder.
* 1568-1571 Oluff Sivordsen 
* 1571-1574 Peder Thuille 
* 1606-1619 Jens Mechlenburg 
* 1619-1640 Petter Jacobsen (Falch)
* 1640-1644 Oluff Jensen
* 1640-1646 Mathias Gregersen Lehmb 
* 1646-1668 Jesper Hansen (Rickert)
* 1668-1688 Peder Christoffersen Broch
* 1688 1711 Peder Lorentzen Angell
* 1711-1714 Gert Hansen Lange
* 1714-1721 Jørgen Mathiesen
* 1722-1753 Peder Broch Angell
* 1753-1761 Andreas Lund
* 1761-1791 Jens Grønbech
* 1796-1822 Mads Lie
* 1822-1830 Ole Arndtzen
* 1831-1840 Christian Torberg Hegge Grüner
* 1840-1847 Mathias Petter Jonas Neuberg
* 1847-1858 Jørgen Grundseth
* 1858-1863 Eiler Hagerup Krogh Prytz (kst.)

## Fotnoter

 
## Litteratur
* Kåre Hasselberg og Svein Tore Dahl, *Embetsmenn i Nord-Norge i tiden 1536-1700*, Trondheim 1999
* Mikal Jakobsen, *Alstahaug kanikgjeld*, 1922
Tørres

**Tørres** og **Tørris** er guttenavn av norrøn opprinnelse, og blir regnet som varianter av navnet Torgils. Navnet Torgils skal bety «Tors pilskaft». 

Navnet Tørres var på sitt mest populære før århundreskiftet 1900, likevel ble bare ett av ca. 10&nbsp;000 nyfødte guttebarn i 1892 døpt Tørres. Navnet var spesielt utbredt i Agderfylkene og Rogaland. Idag er det mindre enn 70 nordmenn som heter Tørres, og det er mindre enn 30 som heter Tørris.

Mest kjent er navnet kanskje fra en norsk film fra 1940, *[[Tørres Snørtevold]]*, en komedie basert på Alexander Kiellands roman Jacob fra 1891 – året før navnet Tørres var på sitt mest populære.

## Referanser
Jakob Skarstein

**Jakob Sæthre Skarstein** (1921–2021) var en norsk journalist, tekstforfatter og programleder for NRK radio.

## Liv og virke
Etter examen artium 1940 gikk han handelsgym i Bergen i 1941. Under kampene i april 1940 arbeidet han for Røde Kors på hospitalskipet Brand IV. og drev illegal kulturaktivitet under den andre verdenskrig.  Fra 1945 til 1991 var han ansatt i NRKs Bergenskontor (NRK Hordaland). I 1949 rapporterte han fra det nystartede FN i New York. Han var stasjonert ved BBC i England 1952–1954 (den norske avdelingen av BBC World Service) og ledet også NRKs lokalkontor i Vadsø i et år. I 1966 etablerte han *[[Middagsstunden]]*, også kalt *Barnetimen for de eldre*, basert på BBC-programmet *Home this afternoon*. Han drev det i alle år, ofte sammen med Wenche Margrethe Myhre.

Skarstein pensjonerte seg i 1991, to år før ''Norgesglasset'' overtok for *[[Middagsstunden]]*. Han vant i 2000 Meltzerprisen fra Universitetet i Bergen for sin innsats for Senioruniversitetet som han startet i 1997. Han har også skrevet revyviser for studentrevyer, Den Nationale Scene og Bookns teater, samt hørespill for Barnetimen.

Hans foreldre var ingeniør Karl Skarstein (1892–1941) og Svanhild Sæthre (1898–1941). Jakob giftet seg i 1965 med Inger-Lise Skarstein, daværende «hallodame» og senere stortingsrepresentant.

## Utgivelser
* Den nystemte. En samling Bergensviser, 1973
* Ditt nye liv. Yrkesveiledning for pensjonister, Skjoldtun 1990
* Den nye nystemte. En samling Bergensviser, 1994

## Verv
* formann i Bergens Dramatiske Klubb, 
* viseformann i Norsk Amatørteaterforbund, 
* styremedlem i Vestlandet avdeling av FN-sambandet 
* 1947-1948 formann i Studentersamfunnet i Bergen
* 1965-1971 ordfører i rådet for Bergen Teaterforening, styreformann 1971-74 og siden 1992 igjen formann
* 1962-1976 medlem av rådet for Den Nationale Scene og bedriftsforsamlingen fra 1989
* 1976-1977 president i Bergen Rotary klubb.

## Utmerkelser
* Norsk Lytterforenings ærespris i 1973
* Hirschfeldprisen 1974
* Nasjonaforeningens hederstegn 1975 
* Kongens fortjenstmedalje i gull 1990 
* Meltzerprisen 2000

## Referanser
Thomas Wangsmo

**Thomas Wangsmo** (født 18. oktober 1980 i Asker) er en norsk manusforfatter og filmregissør. Han studerte film ved Arts University Bournemouth (den gang The Arts Institute) i England hvor han mottok sin BA (Hons) Film Production i 2005, og Concordia University i Montréal, Canada hvor han mottok sin MFA Film Production i 2010. Under mastergraden sin laget han blant annet kortfilmen *Amor* (2009), som vant EFA-prisen for beste kortfilm ved Film Fest Gent i 2009, og var nominert til prisen for beste kortfilm ved European Film Awards i 2010.

I 2012 debuterte Wangsmo med sin første langfilm *[[Inn i mørket]]*, som ble berømmet for sin finstemte estetikk, blikk for detaljer og ubehagelige stemning, og omtalte regissøren som et talent å følge videre. Filmen deltok i konkurransen for beste første film ved Montreal World Film Festival i 2012, hvor den vant Bronze Zenith-prisen.

## Filmografi

### Spillefilmer
* 2012 *[[Inn i mørket]]*

### Kortfilmer (utvalg)
* 2011 *Skogens dyp*
* 2010 *Gjenmøte*
* 2010 *Hemmeligheten*
* 2009 *Amor*
* 2007 *På hvelvet*

## Priser
* Bronze Zenith i First Films Competition ved Montreal World Film Festival 2012 for *Inn i mørket*
* Nominert til beste kortfilm ved European Film Awards 2010 for *Amor*
* Coup de cœur - hederlig omtale - ved Lille europeiske filmfestival 2010 for *Amor*
* EFA-prisen for beste kortfilm ved Film Fest Gent 2009 for *Amor*
* Vinner av Reitman-prisen for «Prolific and Outstanding Excellence in the Graduate Studio Filmmaking Programme» ved Concordia University i 2008

## Referanser


## Eksterne lenker
* 
*
Rene Herrera

**Rene Herrera** (født 24. april 1979) er en filippinsk friidrettsutøver, som konkurrerer i langdistanseløp. Han representerte Filippinene under Sommer-OL 2012, der han ble utslått i de innledende rundene på 5 000 meter.

## Eksterne lenker
*
Tørstadvatnet

**Tørstadvatnet** er en innsjø ved Tørstad utenfor Stadsbygd i Indre Fosen kommune i Trøndelag. Den ligger 173 meter over havet og har et areal på 0,33 km². Tørstadvatnet har utløp mot øst gjennom Eksetelva.

## Referanser
Christianelyst

**Christianelyst** var sorenskrivargard for Indre Sogn fram til 1960-åra. Hovedbygningen her er en tohøgda lafta bygning kledd med liggende panel og med valma gavlspisser. Bygningen ble oppført av Eidsvollsmannen sorenskriver Lars Johannes Irgens som skal ha flytta inn da huset sto ferdig i 1819. Huset var en av de største trebygningene da det ble reist med 3 etasjer, samt vinkjeller. Eiendommen fikk navnet etter Irgens sin ektefelle Christiane. Anlegget består av totalt 8 bygninger der det i tillegg til hovedhuset er ulike uthus samt badehus og lysthus og en hage på 19 mål. Hovedhuset er oppført i såkalt bergensempire og har et høyt halvvalmet tak med vipp med liggende kledning. Christianelyst er et av de største freda anlegga i fylket med en privat eier.

## Litteratur
Arlen Synnøve Bidne: «Lars Johannes Irgens og sorenskrivargardane Loftesnes i Sogndal og Christianelyst i Solvorn», i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 407- 410. ISBN 978-82-02-44564-5

## Eksterne lenker
*
Valdresmål

**Valdresmål** er talemålet som snakkes i Valdres og som tilhører målgruppa midlandsmål (fjellbygdmål) innenfor østlandske målformer. Valdresmål har mange likheter med hallingmål.

Dialekta ble i 2005 kåra til Norges mest populære dialekt av Reiseradioen på NRK.

I Begnadalen og Hedalen er talemålet mer likt ringeriksmål, og da spesielt ådalsmålet som tales nord på Ringerike. Der er også målformen bokmål. I Etnedal har talemålet enkelte likheter med opplandsk. I byen Fagernes er dialekta svært påvirka av standard østnorsk, og talemålet der har store likheter med de standardnære dialektene fra Oslo-området. Fagernes har bokmål som målform. I Vang, Øystre Slidre og Vestre Slidre er talemålet svært prega av midlandsmål, og har enkelte likheter med vestnorske dialekter. Det er også der man hører det som gjerne oppfattes som stereotypisk valdresmål, og målformen der er nynorsk.

## Referanser


## Litteratur
* 

## Eksterne lenker
* Valdres Mållag
* Valdres-dialekten er mest populær - VG Nett
* Stolt tå valdresdialekte | Valdres
Sovereign Hill

**Sovereign Hill** er et friluftsmuseum i Ballarat i Victoria i Australia. Sovereign Hill formidler lokalområdets historie under det victorianske gullrushet i 1850-årene. Museet ble åpnet 29. november 1970 og er en av Victorias mest populære turistattraksjoner.

Museumsområdet består av 60 restaurerte bygninger med betjening/guider i tidsriktige kostymer. Bygningene er bygget opp rundt en gate som er løst basert på den daværende hovedgaten i Ballarat som brant ned i 1860-årene.

## Referanser


## Eksterne lenker
* Sovereign Hill
Oates Land

**Oates Land** er en sektor i Øst-Antarktis. Australske myndigheter definerer utstrekningen av Oates Land til mellom 155 og 164 grader øst. Mesteparten av området inngår i Australian Antarctic Territory, men det strekker seg også inn i Ross Dependency, New Zealands kravområde i Antarktis. Det overlapper dermed delvis med Victoria Land, som har en utstrekning fra Rosshavet i øst til Polarplatået i vest. I vest grenser det til George V Land.

Kyststrekningen fra Cape Hudson ved 153°45' øst til Cape Williams ved 164°09' kalles **Oateskysten**.

Området er kalt opp etter polfareren Lawrence Oates som mistet livet på tilbaketuren fra Sørpolen med Robert F. Scott i mars 1912.

## Referanser
DS «Agnes»

**DS «Agnes»** var et lasteskip bygget av Stavanger Støberi & Dok som byggenummer 14. Det ble levert til reder Harald Irgens i Bergen i 1889. Satt i trafikk i Vestindia og USA med frukt.  Skipet hadde flere eiere frem til forlis i 1930.

## Historie
*1889 Bygget som «Agnes» av Stavanger Støberi & Dok, Stavanger for Harald Irgens, Bergen. Brukt i fruktfart fra Karibien og Sentral-Amerika til USA.
*1899 Overtatt av O. & A. Irgens, Bergen.
*1904 Solgt 02. desember til G. Øfstie, Aalesund.
*1915 Solgt i mai til A/S Agnes (H. Paulsen), Haugesund.
*1916 Øistein Torgersen ble managers i september.
*1924 Overtatt av Skibs-A/S Agnes, Haugesund. Øistein Torgersen managers.
*1925 Overtatt av D/S A/S Jarl, Haugesund. Øistein Torgersen managers.
*1930 Overtatt av D/S A/S Viking, Haugesund. Øistein Torgersen managers.
*Drev på land 09. oktober ved Rossabø ved Haugesund under en storm mens hun lå for ankers i opplag.

## Kilder
*Erling Jensen: *Stavanger Støberi & Dok*, 2008, ISBN 9788292309568
*Stavanger Støberi & Dok 
* www.skipshistorie.net "Agnes"
Argentina under Paralympiske sommerleker 1960

**[[Argentina]]** deltok med fem utøvere i **[[Paralympiske sommerleker 1960]]** i Roma, Italia. Troppen tok seks medaljer og kom på 10.-plass på medaljestatistikken for lekene.
## Medaljevinnerne

## Se også
*Argentina ved de paralympiske leker
*Argentina under Sommer-OL 1960

## Eksterne lenker
* Resultater hos paralympic.org
Åsa kraftstasjon

**Åsa kraftstasjon** er et vannkraftverk i Åsa i Ringerike kommune, Buskerud. Kraftstasjonen ligger i nedre del av i Åsaelva og stod ferdig i 1912. Den utnytter et fall på 340 meter, mellom Damtjern på Krokskogen og Steinsfjorden (del av Tyrifjorden) i Åsa.

Fram til 2012 var det installert to peltonturbiner på 300 kW hver. Dette var landets eldste peltonturbiner i drift, da de i 2012 ble erstattet av et nytt aggregat med peltonturbin og dobbel ytelse.. Den nye turbinen kan sluke inntil 500 liter vann i sekundet, og midlere årsproduksjon er på 3 GWh.

I forbindelse med 100-års jubileet ble en eldre del av kraftstasjonen pusset opp og åpnet for publikum.

## Referanser




## Kilder
* 
* NVE vannkraftdatabase

## Eksterne lenker
* Kjerraten i Åsa
* Åsatangen
Alberto Demiddi

**Alberto Demiddi** (født 11. april 1944 i Buenos Aires, død 25. oktober 2000 i San Fernando, Buenos Aires) var en argentinsk roer som deltok under Sommer-OL 1964, Sommer-OL 1968 og Sommer-OL 1972.

I 1964 kom han på fjerdeplass i øvelsen singelsculler. Fire år seinere vant han bronsemedaljen i singelsculler under OL og ved lekene i 1972 tok han sølvmedaljen i samme øvelsen.

## Referanser


## Eksterne lenker
*
All I Ever Wanted

«**All I Ever Wanted**» er en sang av den svenske eurodance-artisten Basshunter. Låten har den samme melodien som «Vi sitter i Ventrilo och spelar DotA», en tidligere singel av Basshunter fra 2006. På lik linje med Basshunters singel «Now You're Gone» som er en re-innspilling av «Boten Anna», så er den engelske teksten helt annerledes. Sangen er den andre singelen på Basshunters album *[[Now You're Gone – The Album]]* fra 2008.

Melodien til låten kommer opprinnelig fra «Daddy DJ» av Daddy DJ.

## Musikkvideo
Musikkvideoen er en fortsettelse av «Now You're Gone». Den er produsert i Málaga i Spania. Og er innspilt i Fuengirola Begge hovedrollene spilles av norske skuespillere, modellen Aylar Lie innehar den kvinnelige rollen og Lucas Thorheim den mannlige. Fra å slå opp og bli sammen igjen på «Now You're Gone», har paret dratt på ferie og ses kjøre motorsykkel sammen langs Strangpromenaden i Fuengirola Etter shopping og bading drar de til en nattklubb, hvor Basshunter er DJ. Her ser det ut til at forholdet får en brå slutt. Men historien tar ikke slutt likevel.

Musikkvideoen er i ettertid blitt populær på internettstedet YouTube

## Formater og sporlister
;UK singel
# «All I Ever Wanted» (Radio Edit) – 2:59
# «All I Ever Wanted» (Extended Mix) – 5:25
# «All I Ever Wanted» (Fonzerelli Remix) – 6:39
# «Now You're Gone» (Voodoo & Serano Remix) (featuring DJ Mental Theo's Bazzheadz) – 5:39

## Topplisteplasseringer
6. juli 2008 inntokk sangen en 3.-plass på den britiske hitlista UK Singles Chart, deretter klatret den opp til 2.-plass påfølgende uke. Låten var svært populær, selv 1 og ett halv år etterpå gikk tilbake til den britiske hitlisten med en 98.-plass. Dette skyldes mye på grunn av at Jonas (Basshunter) var deltaker i Celebrity Big Brother (UK), hvor sangen ble spilt en del under programmene.

I New Zealand, debuterte sangen som nummer 27 og nådde nummer til slutt 17.-plass. Etter 18 uker fikk singelen en gullplate, det ble solgt over 7500 eksemplarer av singelen.

I Norge var singelen på VG-lista i 4 uker, med en 3.-plass som høyeste rangering.

## Sertifiseringer

## Referanser


## Eksterne lenker
*
Pilar Roldán

**María del Pilar Roldán Tapia** (født 18. november 1939 i Mexico by) er en tidligere meksikansk fekter.

Hun deltok for Mexico i Sommer-OL 1956, Sommer-OL 1960 hvor hun var flaggbærer og på hjemmebane i Sommer-OL 1968. Ved disse siste lekene vant hun sølvmedalje i florett. I tillegg har hun 2 gullmedaljer fra Panamerikanske leker i 1959 og 1967.

## Referanser


## Eksterne lenker
*
Manzanares

**Manzanares** er en elv sentralt i Spania som renner gjennom Madrid. Den er en av sideelvene til Jarama. 

Elvens har sin kilde nær fjellovergangen Navacerrada i Sierra de Guadarrama. Den øvre delen av elven renner gjennom naturreservatet *Parque Regional de la Cuenca Alta del Manzanares*. Manzanares renner sørøstover fra kilden gjennom middelalderbyen Manzanares el Real der den danner Santillana-reservoaret, en av de viktigste drikkevannkildene til Madrid. Elven renner så sørover og inn i Monte del Pardo, en vernet skog ved Madrid. Elven er kanalisert gjennom byen. Manzanares renner gjennom de vestlige delene av byen og fungerer som grense mellom det gamle bysentrumet og bydelene Carabanchel og Usera i sørvest, og passerer blant annet det gamle fotballstadionet til Atlético Madrid, *[[Estadio Vicente Calderón|Vicente Calderón]]*. Elven renner ut av de sørligste delene av byen. Den gjør en krapp sving østover og forbi landsbyen Perales del Río mot elven Jarama, som den munner ut i ved Arganda del Rey. Hele elven har en lengde på 83 km. 

## Historie
Selv om Manzanares er liten og geografisk uviktig har den vært historisk viktig på grunn av plasseringen ved Madrid. Byen ble grunnlagt av maurere som et citadell ovenfor elven på 800-tallet. 

Elven er også tema på mange maleri av Francisco de Goya fra sent på 1800-tallet og tidlig 1900-tall. 

Manzanares var en viktig forsvarslinje for de republikanske styrkene under beleiringen av Madrid i den spanske borgerkrigen, og mange bunkere står framdeles nær landsbyen Perales del Río. 


Fil:Manzanares-rio.JPG|Manzanares nær Getafe
Fil:Puente del Grajal 3.jpg|Bro over Manzanares i Grajal


## Eksterne lenker
*
Aurvågtunnelen

**Aurvågtunnelen** er en veitunnel i Herøy i Møre og Romsdal. Tunnelen er en del av fylkesvei 654. Den er 400 meter lang.

## Se også
* Veitunneler i Norge
* Undersjøiske veitunneler i Norge

## Referanser


## Eksterne lenker
* Aurvågtunnelen på Google StreetView
Damfosstunnelen

**Damfosstunnelen** er en veitunnel i Volda kommune i Møre og Romsdal. Den er 170 meter lang og ble åpnet i 2011. Den er en del av europavei 39, og var fra åpningen til 2012 en del av fylkesvei 41.

## Galleri

## Se også
*Veitunneler i Norge

## Eksterne lenker
* Damfosstunnelen på Google StreetView
Farkvamtunnelen

**Farkvamtunnelen** (eller Farkvamstunnelen) er en 84 meter lang veitunnel på tidligere E136 i Rauma kommune i Møre og Romsdal. 

Den ble åpnet i 1943, og ble erstattet av Vågstrandtunnelen da denne åpnet i 2014.

Traseen er stengt for gjennomkjøring etter at Vågstrandtunnelen åpnet.

## Galleri

File:Farkvamtunnelen01a.jpg|Østside|alt=Farkvamtunnelen
File:Farkvamtunnelen02a.jpg|Vestside|alt=Farkvamtunnelen
File:Farkvamtunnelen01b.jpg|Østside|alt=Farkvamtunnelen
File:Farkvamtunnelen02b.jpg|Vestside|alt=Farkvamtunnelen
File:Farkvamtunnelen03.jpg|Tunneltak|alt=Farkvamtunnelen
File:Farkvamtunnelen04.jpg|Sikring i tak|alt=Farkvamtunnelen


## Se også

*Veitunneler i Norge
*Undersjøiske veitunneler i Norge

## Referanser


## Eksterne lenker
* Farkvamtunnelen på Google StreetView
Tom-Jelte Slagter

**Tom-Jelte Slagter** (født 1. juli 1989 i  Groningen) er en nederlandsk landeveissyklist. Han har vært profesjonell syklist siden 2011, da kom han fra Rabobank sitt kontinentallag.

Han la opp etter 2020-sesongen.
## Meritter

;2010
: Nasjonal U23 Landevei
:2. etappe, Circuit des Ardennes
:Hel van Voerendaal
:Skandis GP
:4.-plass sammenlagt, Tour de l'Avenir
;2012
:6.-plass sammenlagt, Tour of Oman
:5.-plass, Grand Prix Cycliste de Québec 
;2013
: Sammenlagt og 3. etappe, Tour Down Under
;2014
:4. og 7. etappe, Paris–Nice
;2015
:3. og 4. etappe, Tour of Alberta
;2016
:1. etappe, Tour du Haut Var

## Referanser


## Eksterne lenker
*
Høydalstunnelen

**Høydalstunnelen** kan referere til:

* Høydalstunnelen (Volda), en 194 meter lang veitunnel på fylkesvei 651 ved Høydal i Volda kommune i Møre og Romsdal.
* Høydalstunnelen (Lindås), en 528 meter lang veitunnel på fylkesvei 569 i Lindås kommune i Hordaland.
Flyplasstunnelen

**Flyplasstunnelen** er en 155 meter lang veitunnel under flystripa på Ålesund lufthavn, Vigra i Giske kommune. Den ligger på fylkesvei 5963 i Møre og Romsdal.

## Se også
*Veitunneler i Norge

## Referanser
Liste over flaggbærere for Sveits under OL

Dette er en liste over **flaggbærere som har representert Sveits under OL**

Flaggbærere bærer nasjonens flagg under åpningsseremonien i olympiske leker.

## Referanser
Vittingfoss kraftverk

**Vittingfoss kraftverk** er det nederste kraftverket i Numedalslågen. Kraftverket ble satt i drift i 1919, med senere utvidelser i 1921, 1949, 1981 og 2014.

Det er to dammer i fossen, dammen i Nordfossen ble bygget først. Den gamle nåledammen fra 1910 ble erstattet av en ny med motordrevne flomluker i 1972/73. Dammen i Sørfossen kom i 1980.

I 2014 ble en ny dam og et nytt aggregat tatt i bruk. Et nytt bygg ved siden av den gamle stasjonen inneholder det nye aggregatet på 15 MW. Det gir en produksjonsøkning på 26 GWh.

Den gamle kraftstasjonen inneholder 4 aggregater. Det var først planlagt å bytte ut de eldste, men de ble i stedet beholdt og kan gi ekstra produksjon når vannføringen i elven er stor.

Det er et elvekraftverk som utnytter et fall på 19 meter. Installert effekt er 34 MW. Årsproduksjon er 150 GWh.

Kraftverket eies og drives av Ringerikskraft AS.

## Galleri

Fil:Vittingfoss kraftverk 2014.JPG|Nybygg i 2014
Fil:Vittingfoss kraftverk snitt.tif|Snittegning kraftverk


## Referanser


## Kilder
* 
* NVE vannkraftdatabase
* Ringeriks-Kraft
Norges Softball og Baseball Forbund

**Norges Softball og Baseball Forbund** (forkortet: **NSBF**)  (stiftet 21. februar 1991) er et norsk idrettsforbund for idrettene softball og baseball. NSBF er tilsluttet Norges idrettsforbund og olympiske og paralympiske komité, samt Det internasjonale softballforbundet og Det internasjonale baseballforbundet, og er underlagt de til enhver tid gjeldende lover og bestemmelser for disse.

NSBF har til formål å arbeide for best mulige forhold for idretten i kommunene, og være en arena for samarbeid mellom lagene, mellom lagene og de kommunale myndigheter og mellom lagene og idrettskretsene.

Forbundet omfatter idag 16 aktive klubber som er knyttet til ulike kommuner rundt om i Norge, med totalt 845 medlemmer.

## Referanser


## Eksterne lenker
*
Vestfossen kraftverk

**Vestfossen kraftstasjon** ligger ved fossen i Vestfosselva, midt i tettstedet Vestfossen. Vestfosselva kommer fra innsjøen Fiskumvannet og den første delen av elva ned til fossen er mer som en arm av innsjøen.

I henhold til konsesjon revidert 2005, kan kraftverket regulere vannstanden i Fiskumvannet og Eikeren mellom 17,5 og 19 meter over havet. 
Kraftverket kan sluke inntil 20 m³/s, men det er pålagt minstevannføring i elva på 1,3 m³/s. Det er også krav om minstevannstand i på 18,30 moh i sommerhalvåret, og vannstanden skal dessuten være konstant i perioden 5. mai - 10. juli av hensyn til hekkende fugl i fuglereservatet Fiskumvannet.

**Gamle Vestfossen kraftstasjon** ble bygget i 1910, utvidet i 1912. Det ble nedlagt da den nye stasjonen kom, etter å ha produsert i ca 70 år. 
Den nye stasjonen leverer nesten 4 ganger så mye som den gamle..

Installert effekt er 2,8 MW. Årsproduksjon er 10,5 GWh.

## Referanser


## Kilder
* 
* NVE vannkraftdatabase
NIF-loven

**NIF-loven** (fullt navn: **Norges idrettsforbund og olympiske og paralympiske komités lov**) er en statutt fastsatt av Norges idrettsforbund og olympiske og paralympiske komité (NIF). Statutten fungerer som NIFs konstitusjon eller stiftelseslov.

Myndighet til å endre NIF-loven tilligger Idrettstinget, som er NIFs høyeste myndighet. Lovendringer krever &#8532; flertall av de avgitte stemmene; men oppløsning av NIF krever &#190; flertall (§&nbsp;1&#8209;8). Visse bestemmelser har vært forelagt Den internasjonale olympiske komité og Den internasjonale paralympiske komité for godkjennelse, og endringer av disse bestemmelsene må oversendes på nytt med anmodning om godkjennelse.

NIF-loven fastsetter strukturen på NIF og de ulike organisasjonsleddene. I tillegg inneholder den bestemmelser om disiplinærforføyninger, sanksjoner etter kamp- og konkurranseregler og straffebud for brudd på NIFs regelverk, vedtak eller god oppførsel, samt dopingregler.

## Referanser
World Bridge Federation

**World Bridge Federation** (**WBF**) er det internasjonale forbundet for bridge, stiftet i august 1958. WBF er anerkjent av Den internasjonale olympiske komité og tilsluttet Association of IOC Recognised International Sports Federations.

WBF er bridgespillets høyeste internasjonale organ og arrangerer verdensmesterskapet i bridge for nasjonslag (Bermuda Bowl), verdensmesterskapet for damer (Venice Cup) og verdensmesterskapet for lag over 60 år (Senior Bowl).

Forbundet består av 123 tilsluttede nasjonale bridgeforbund, med omkring 700&nbsp;000 medlemmer, hvorav de fleste konkurrerer i lokale bridgeturneringer og mange konkurrerer nasjonalt og internasjonalt. De nasjonale bridgeforbundene tilhører én av åtte regionale soner.

WBF har sitt forbundskontor i Sveits.

## Referanser


## Eksterne lenker
*